**Tirgus izpētes dokuments**

**“Par transportlīdzekļu smērvielu, tehnisko šķidrumu un auto piederumu iegādi”**

(Paziņojums par tirgus izpēti Nr.18)

Rīga, 2019

**1. VISPĀRĪGĀ INFORMĀCIJA:**

* 1. **Pasūtītājs -** Rīgas pašvaldības policija, Lomonosova iela 12A, Rīga, LV-1019. Profila adrese internetā: <https://rpp.riga.lv/>. Darba laiks – darba dienās no plkst. 8.30 līdz plkst. 17.00, (pusdienu pārtraukums no plkst. 12.00 līdz plkst. 12.30).
	2. **Pasūtītāja kontaktpersonas**  - Vecākais juriskonsults Roberts Straume, e-pasts roberts.straume@riga.lv, telefona Nr.67037834.
	3. **Piedāvājumu iesniegšana**: Pretendents piedāvājumu var iesniegt, nosūtot to uz Tirgus izpētes dokumenta 1.2.apakšpunktā norādītā Pasūtītāja kontaktpersonas e-pasta adresi vai iesniedzot personīgi Lomonosova ielā 12A, Rīgā, 39.kabinetā, **līdz 2019. gada 13.novembra plkst. 11.00.**

**2. INFORMĀCIJA PAR TIRGUS IZPĒTES PRIEKŠMETU:**

* 1. **Tirgus izpētes priekšmets** – Transportlīdzekļu smērvielu, tehnisko šķidrumu un auto piederumu iegāde.
	2. **Tirgus izpētes priekšmets** – iegādājamās preces saskaņā ar tirgus izpētes dokumenta 2.pielikumu “Tehniskā specifikācija – finanšu piedāvājums”.
	3. **Paredzamā iepirkuma līguma summa –** EUR 6800,00 (seši tūkstoši astoņi simti *euro*, 00 centi) bez pievienotās vērtības nodokļa.
	4. **Paredzamais preces apjoms –** pēc Pasūtītāja vajadzībām, pamatojoties uz Pasūtītāja pasūtījuma pieteikumu.
	5. **Paredzamais preces piegādes laiks**: ne ilgāk kā 5 (piecu) darba dienu laikā no pasūtījuma pieprasījuma saņemšanas brīža;
	6. **Piedāvājumu vērtēšanas kritērijs –** saimnieciski izdevīgākais piedāvājums ar viszemākā piedāvājuma kopējo cenu, kuru pretendents ir norādījis tirgus izpētes dokumenta 2.pielikuma “Tehniskā specifikācija – finanšu piedāvājums” 15.punktā.

**3. PRASĪBAS UN IESNIEDZAMIE DOKUMENTI:**

|  |  |  |
| --- | --- | --- |
| **Nr. p.k.** | **Prasība** | **Iesniedzamie dokumenti un/vai prasību pārbaude** |
| 3.1. | Pretendents ir reģistrēts normatīvajos aktos (Latvijas Republikas Uzņēmumu reģistrā vai līdzvērtīgā reģistrā ārvalstīs) noteiktajā kārtībā | *Attiecībā uz Latvijas Republikā reģistrētajiem pretendentiem reģistrācijas fakts tiks pārbaudīts publiskajās datubāzēs.*Ārvalstīs reģistrētajiem pretendentiem jāiesniedz reģistrācijas faktu apliecinošs dokuments.Ja piedāvājumu iesniedz piegādātāju apvienība, tad šī prasība attiecināma arī uz katru apvienības dalībnieku. |
| 3.2. | Pieteikums dalībai tirgus izpētē | Pretendentam ir jāiesniedz parakstītu pieteikumu dalībai tirgus izpētē saskaņā ar tirgus izpētes dokumenta 1.pielikumā norādīto formu.*\*Ja pretendentu pārstāv persona, kas atšķiras no Uzņēmuma reģistrā norādītajām pārstāvēt tiesīgajām personām, iesniedzot piedāvājumu dalībai tirgus izpētē, jāpievieno pilnvara (oriģināls vai apliecināta kopija. Ja piedāvājums tiek iesniegts ar e-pasta starpniecību, tad šādā gadījumā pilnvaru vai tās kopiju sūta ieskanētā veidā).* |
| 3.3.  | “Tehniskā specifikācija – finanšu piedāvājums” | Lai piedalītos tirgus izpētē, pretendents iesniedz aizpildītu un parakstītu 2.pielikuma “Tehniskā specifikācija - finanšu piedāvājums” dokumentu. |

1. **PRETENDENTA IZVĒLE UN IEPIRKUMA LĪGUMA SLĒGŠANA**
	1. Pasūtītājs tirgus izpētē izvēlas pretendentu, kura piedāvājums un iesniegtie dokumenti atbilst tirgus izpētes dokumenta 3.punkta prasībām un pretendenta piedāvājums ir saimnieciski izdevīgākais ar viszemāko tirgus izpētes dokumenta 2.pielikuma “Tehniskā specifikācija – finanšu piedāvājums” 15.punktā norādīto piedāvājuma kopējo cenu.
	2. Ar izvēlēto pretendentu Pasūtītājs sazināsies personīgi, nosūtot paziņojumu par tirgus izpētes rezultātu uz pretendenta pieteikumā (tirgus izpētes dokumenta 1.pielikumā ”Pieteikums dalībai tirgus izpētē”) norādīto e-pasta adresi.
	3. **Paredzamā norēķinu kārtība (tiks iekļauta iepirkuma līgumā)**:
		1. ar pēcapmaksu 14 (četrpadsmit) dienu laikā no elektroniska rēķina ar tam klāt pievienotu Pasūtītāja un pretendenta parakstītu pavaddokumentu (turpmāk – elektroniskais rēķins) saņemšanas;
		2. Pretendents elektroniskā rēķina iesniegšanai izmanto Rīgas pilsētas pašvaldības portālu [www.eriga.lv](http://www.eriga.lv), norādot:

**Saņēmējs: Rīgas pilsētas pašvaldība;**

**Adrese: Rātslaukums 1, Rīga, LV-1050;**

**Reģistrācijas Nr.:90011524360;**

**PVN reģ.Nr.: LV90011524360;**

**Banka: Luminor Bank AS Latvijas filiāle;**

**SWIFT kods: NDEALV2X;**

**Konts: LV82NDEA0021800014010;**

**RD iestāde: Rīgas pašvaldības policija;**

**RD iestādes adrese: Lomonosova iela 12A, Rīga, LV-1019;**

**RD iestādes kods: 219.**

* + 1. Rēķina iesniegšana notiek sekojoši:
			1. pretendents sagatavo rēķinu, atbilstoši Rīgas pilsētas pašvaldības portālā www.eriga.lv, sadaļā “Rēķinu iesniegšana” norādītajai informācijai par rēķina formātu;
			2. rēķinu apmaksai pretendents iesniedz Pasūtītājam, izvēloties vienu no sekojošiem rēķina piegādes veidiem:

- izveido programmatūru datu apmaiņai starp pretendenta norēķinu sistēmu un pašvaldības vienoto informācijas sistēmu (WEB API);

- augšupielādē rēķinu failus portālā www.eriga.lv, atbilstoši portālā www.eriga.lv, sadaļā „Rēķinu iesniegšana” norādītajai informācijai par failu augšupielādi XML formātā;

- izmanto manuālu rēķina informācijas ievades Web formu portālā http://www.eriga.lv, sadaļā “Rēķinu iesniegšana”.

* + 1. Iepirkuma līgumā noteiktā kārtībā iesniegts rēķins nodrošina Pusēm rēķina izcelsmes autentiskumu un satura integritāti.
		2. Puses vienojas, ka rēķina apmaksas termiņu skaita no dienas, kad pretendents, atbilstoši pašvaldības portālā www.eriga.lv, sadaļā “Rēķinu iesniegšana” norādītajai informācijai par rēķina formātu, ir iesniedzis Pasūtītajam rēķinu, ar nosacījumu, ka pretendents ir iesniedzis pareizi, atbilstoši iepirkuma līguma nosacījumiem, aizpildītu rēķinu un Pasūtītājs to ir pieņēmis apmaksai.
		3. Pretendentam ir pienākums pašvaldības portālā www.eriga.lv sekot līdzi iesniegtā rēķina apstrādes statusam.
		4. Ja pretendents ir iesniedzis nepareizi aizpildītu un/vai iepirkuma līguma nosacījumiem neatbilstošu rēķinu, Pasūtītājs šādu rēķinu apmaksai nepieņem un neakceptē. Pretendentam ir pienākums iesniegt atkārtoti pareizi un iepirkuma līguma nosacījumiem atbilstoši aizpildītu rēķinu. Šādā situācijā, rēķina apmaksas termiņu skaita no dienas, kad pretendents ir iesniedzis atkārtoto rēķinu.

**Pielikumi**:

1. 1.pielikums – “Pieteikums dalībai tirgus izpētē” uz 1 lp;
2. 2.pielikums – “Tehniskā specifikācija – finanšu piedāvājums” uz 2 lp.